als_Latn dik_Latn sag_Latn
Nënshkruhet marrëveshja mes Kryetarit të Parlamentit rus dhe atij të krimesë
Pas fjalës së gjatë së presidentit rus Vladimir Putin, është nënshkruar marrëveshja për të zyrtarizuar faktin se Krimeja tashmë është pjesë e federatës ruse. Kryetari i parlamentit rus së bashku me homologun e tij të republikës së vetëshpallur kanë firmosur marrëveshjen nën ovacionet e të pranishmëve dhe nën tingujt e himnit rus.
Krimeja tashmë është zyrtarisht pjesën e Federatës ruse.
Kryetari i parlamentit rus dhe ai i republikës së vetëshpallur të Krimesë kanë nënshkruar marrëveshjen. Menjëherë pas përfundimit të fjalës së presidentit Putin. Një fjalë e pasur me nota nacionaliste dhe fakte historike që sipas Putin vërtetojnë se Krimeja ka qenë gjithnjë pjesë e Rusisë.
Ka përshëndetur fillimisht më shumë se 100 politikanë të ardhru nga Krimeja në sallën e presidencës ku ndodheshin dhe deputetët rusë.
“Pershendet politikanët e Krimesë që janë të pranishëm në sallë, sepse ata janë qytetarë rusë. Krimeja me qytetarë rusë do të bëhet pjesë e familjes së madhe ruse. Ukraina dhe Rusia dikur ishin një trup i vetëm. Sebastopoli qytet i lavdisë dhe historisë ruse
Duke iu rikthyer historisë presidenti rus kujtoi se Krimeja ka qenë gjithnjë pjesë e Rusisë.
“Nikita Krushov lëshoi Krimenë në vitin 1954, për të fshehur përgjegjësitë për atë që po ndodhte në Ukrainë. Dhënia e Krimesë Ukrainës ishte jo e ligjshme dhe një gabim, pasi është një territor rus. Krimeja nuk ka qenë kurrë pjesë e Ukrainës, pasi qytetarët e saj janë ndjerë gjithmonë rusë dhe tashmë kemi mundësinë për bashkëpunim. Rusia është populli më i madh në botë që është ndarë. Shkelëm krenarinë tonë kur lejuam dhënien e Krimesë”.
Ndërsa për marrëdhëniet me Ukrainën, Putin tha se mbeten të një rëndësie të veçantë. “Ukraina si komb do të jetë thelbësore dhe marrëdhëniet me Kievin do të jenë gjithnjë të rëndësishme. Nuk e kemi menduar se Ukraina do asimilonte rusët që jetojnë atje. Putin: Në Ukrainë nuk ka një autoritet ligjor për momentin dhe ne nuk kemi me kë të bisedojmë. Ky është një boshllëk legjislativ. Nuk ka harruar të përmendë SHBA dhe BE-në dukë i akuzuar se ndjekin standarte të dyfishta, pasi Kosova sipas tij bëri të njëjtën gjë dikur.
“Shba dhe BE të na thonë se cfarë ligji po shkelim. Banorët e Krimesë kanë organizuar një referendum dhe këtu s’ka asgjë të gabuar. Kosova u lejua të ndahej dhe perëndimi e mbështeti këtë, duke lejuar krijimin e një shteti që s’kishte të drejtë të ekzistonte. Putin: Kosovarët lejohen të jetojnë të pavarur nga Serbia, gjë që dëshirojnë të bëjnë dhe banorët e Krimesë. Mjaft me standartet e dyfishta”.
Duke premtuar se Rusia do të mbrojë gjithnjë interesat e qytetarëve të saj, Putin tha se perëndimi dhe SHBA nuk mendojnë për ligjet ndërkombëtare por përdorimin e forcës nën moton “Kush nuk është me ne është kundër nesh”. Ne jemi një vend që gjatë gjithë kohës vihet në provë nga vende që pretendojnë se kanë më shumë moral se ne.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn